Diari Oficial de la Generalitat Valenciana


Sumari del DOGV 5574, del 09-08-2007 (2007/10318)

Informació pública de la propuesta del Programa d'Actuació Integrada del Sector AR-3 de sòl urbanitzable residencial de Jalance.
--------------------------------------------------------------------------------------------------------------------------------

### Dades del document

Número de DOGV
:   5574

Data del DOGV
:   09-08-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/10015


Data del document
:   02-08-2007

Organisme emissor
:   Tedero 2000, SL

Tipus de document
:   Informació Pública

Descriptors 

:   * Jalance
    * pla d'urbanisme

Informació pública de la propuesta del Programa d'Actuació Integrada del Sector AR-3 de sòl urbanitzable residencial de Jalance. [2007/10011]  
L'entitat Tedero 2000, SL, domiciliada a Alella (Barcelona), Urbanització Alella Park, carrer Joan Maragall, número 17, CIF P44706699, ha formulat una proposta de Programa d'Actuació Integrada del Sector ARA-3, de sòl urbanitzable residencial de Jalance, que sotmet a informació pública de conformitat amb el que disposa l'article 134 de la Llei 16/2005, Urbanística Valenciana i concordants del seu reglament.  
Per acord del Ple de l'Ajuntament de Jalance, en sessió celebrada el dia 5 de desembre de 2006, es va aprovar l'inici del procediment concursal per a sotmetre a licitació l'adjudicació del Programa d'Actuació Integrada del Sector ARA-3 d'ús residencial, per mitjà de gestió indirecta, així com les bases particulars reguladores del concurs de la dita actuació per a la selecció d'agent urbanitzador. Amb data 11 de maig de 2007 ha sigut publicat per l'Ajuntament de Jalance l'anunci de licitació i les bases del referit Programa, en el Diari Oficial de la Comunitat Valenciana número 5510, i ha sigut enviat el dit anunci al Diari Oficial de la Unió Europea el dia 7 de maig de 2007 i publicat el dia 10 de maig de 2007.  
L'ordenació estructural ve establida en el Pla General d'Ordenació Urbana (PGOU) de Jalance, i l'ordenació detallada és la que es proposa en el pla parcial i projecte d'urbanització que componen l'alternativa tècnica presentada.  
L'àmbit d'actuació del programa comprén el sector ARA-3 de sòl urbanitzable d'ús residencial del PGOU de Jalance, que ocupa una superfície de 9.605 m² i es localitza el sud del nucli urbà de Jalance, en la zona basal i més plana d'un dels turons del nucli urbà. L'accés al sector es realitza actualment des de l'enllaç urbanitzat denominat carrer Ricardo García, que enllaça la CN-330 amb el carrer Constitució, i els seus límits són: al nord, nucli urbà; a l'est i oest, sòl no urbanitzable comú; sud, àrea d'afecció de la CN-330.  
L'1 d'agost de 2007 s'ha atorgat acta notarial de protocol·lització i sotmetiment a informació pública de l'alternativa tècnica del programa, comprensiva de pla parcial i Projecte d'Urbanització, en la notaria d'Ayora del senyor Lucas Braquehais Conesa, sítia en la plaça Major, número 1, 1ª, on podrà consultar-se per qualsevol persona en horari de 10.00 a 13.00 hores durant el termini d'un mes comptat a partir del següent dia a la publicació del present anunci en el Diari Oficial de la Comunitat Valenciana, a fi d'obtindre informació pels procediments legals i presentar al·legacions. Igualment, podran presentar-se al·legacions dins de l'esmentat termini en l'Ajuntament de Jalance, davant del qual es depositarà una còpia dels documents esmentats.  
Jalance, 2 d'agost de 2007.- Tedero 2000, SL. Administrador: Héctor Pérez Sales.